Han havde været forsvundet i over et døgn. -Det er bare pisse fedt, siger Indsatsleder Flemming Jacobsen til TV2 News. Hvor Holger er fundet er endnu uvist, men han skulle være i god behold. Forældrene er meget lettede og venter nu på at blive genforenet med deres søn. Hele dagen i går og natten igennem har over 500 politifolk, hjemmeværnsfolk, frivillige, soldater, dykkere og helikoptere ledt efter lille Holger. -Vi har troet på det hele vejen igennem og har heller ikke givet op i dag. Så er det bare dejligt, at det er gået så godt og han er fundet i live, siger Indsatsleder Flemming Jacobsen til TV2 News. Han er nu kommet ind i den ambulance, der har holdt ved spejderhytten siden i går. Holger skal på sygehuset og tjekkes efter han har vandret rundt i over et døgn.

Referat:
Nordjyllands Politi bekræfter overfor TV2 News, at 3-årige Holger Kragh er fundet i live.